stanford-oval/wikipedia huggingface dataset:
Lao Airlines

Yhtiön logo.
Lao Airlinesin ATR 72-500.
Lao Airlines (laoksi ການບິນລາວ; IATA: QV, ICAO: LAO) on Laosin kansallinen lentoyhtiö. Se perustettiin vuonna 1976 Air Lao - ja Lao Air Lines -yhtiöiden yhdistyessä. Lentoyhtiön päälentokenttä on Wattayn kansainvälinen lentoasema Laosin Vientianessa.
Lao Airlines suorittaa Laosin sisäisten lentojen lisäksi kansainvälisiä lentoja Thaimaahan, Kambodžaan, Kiinaan ja Vietnamiin.
16. lokakuuta 2013 kaikki 44 matkustajaa ja viisi henkilökunnan jäsentä kuolivat Lao Airlinesin lennon 301 onnettomuudessa Vientianen ja Paksen välisellä reitillä.
Dave Hlubek

| Dave Hlubek |
| --- | --- |

Henkilötiedot
Syntynyt: 28. elokuuta 1951 Jacksonville, Florida, Yhdysvallat
Kuollut: 2. syyskuuta 2017 (66 vuotta)
Ammatti:  muusikko, lauluntekijä
Muusikko
Laulukielet:  englanti
Aktiivisena:  1971–2017
Tyylilajit:  southern rock, hard rock
Soittimet:  kitara
Yhtyeet:  Molly Hatchet, Southern Rock Allstars, Skinny Molly
Levy-yhtiöt:  Epic Records
  [ Muokkaa Wikidatassa ] [ ohje ]  
David Lawrence "Dave" Hlubek (28. elokuuta 1951 – 2. syyskuuta 2017) oli yhdysvaltalainen kitaristi ja Molly Hatchet -yhtyeen perustajajäsen. Hän soitti myös yhtyeissä Southern Rock Allstars ja Skinny Molly.
Elämä ja ura

Dave Hlubek syntyi Jacksonvillessä, Floridassa. Hlubekin isä oli sotilas ja perhe muutti lapsena monta kertaa isän työn vuoksi. Hlubekit asuivat Oahussa, Sunnyvalessa ja San Joséssa ennen paluuta Jacksonvilleen vuonna 1965. Hlubek valmistui Forrest High Schoolista.
Hlubek perusti Molly Hatchetin vuonna 1971. Yhtyeen esikuvia olivat aluksi The Allman Brothers Band ja myöhemmin Lynyrd Skynyrd. Hlubek soitti yhtyeessä kitaraa ja myös lauloi ennen solisti Danny Joe Brownin liittymistä.  Ennen levytyssopimuksen saamista Hlubek työskenteli yhtyeen ohella kitarateknikkona Blackfootille, krematorionhoitajana ja donitsien myyjänä.
Molly Hatchet nousi suosioon Yhdysvalloissa 1970-luvun lopulla. Suurin menestys kesti 1980-luvun puoliväliin. Hlubek oli tuottoisa säveltäjä ja kirjoitti yhtyeen suurimmat hitit, kuten "Flirtin' With a Disaster", "Whiskey Man", "Fall Of The Peacemakers" ja "Gator Country". Hän sai urallaan seitsemän kulta- ja platinalevyä, kaikki Molly Hatchetin levytyksistä.
Hlubek erosi Molly Hatchetista vuonna 1987 vakavan kokaiiniriippuvuuden vuoksi. Hänen tilalleen liittyi Bobby Ingram, joka otti yhtyeen johdettavakseen. Hlubek vietti vuosia työttömänä ja sairaana, kunnes muutti läheisen ystävänsä auttamana Jacksonvillestä Port St. Lucieen, jossa hän tervehtyi ja palasi työelämään. Ystävä ryhtyi Hlubekin manageriksi ja kokosi yhtyeitä hänen ympärilleen. Näitä olivat Hlubek & Friends, Southern Jam Band ja Southern Rock Allstars, joista jälkimmäisessä soitti useita nimekkäitä southern rock -muusikoita.
Vuonna 2003 Hlubek perusti yhtyeen Skinny Molly muusikoiden Mike Estesin, Kurt Pietron ja Pontus J. Backin kanssa. Tammikuussa 2005 hän palasi Molly Hatchetiin, jossa ei ollut jäljellä ketään alkuperäisjäsentä ennen paluuta. Alun perin hän oli liittymässä entisistä Molly Hatchet-jäsenistä koostuvaan Gator Countryyn. Varsinainen Molly Hatchet pelkäsi kuitenkin Gator Countryn kysynnän ohittavan heidät ja pyysi Hlubekin takaisin yhtyeeseen. Vuonna 2014 Hlubek lopetti keikkailun terveysongelmien vuoksi.
Hlubek kuoli sydänkohtaukseen syyskuussa 2017. Hänellä oli kaksi poikaa, Kyle David Hlubek ja Aaron Armstrong Hlubek.
Aiheesta muualla

Dave Hlubekin muistosivu
Laodameia (Akastoksen tytär)

Laodameia (m.kreik. Λαοδάμεια) oli kreikkalaisessa mytologiassa Akastoksen tytär ja Protesilaoksen puoliso.
Protesilaoksen kuoltua Troijan sodassa ensimmäisenä kreikkalaisena, Laodameia murtui suruunsa. Jumalien tuli häntä sääli, ja Hermes toi Protesilaoksen tämän luokse Haadeesta. Kolmen tunnin kuluttua Protesilaos kuitenkin palautettiin takaisin kuolleiden valtakuntaan, eikä Laodameia voinut kestää miehensä menettämistä uudemman kerran. Yhden version mukaan hän pisti itsensä kuoliaaksi; toisen mukaan hän valmisti miehensä vahapatsaan ja pyhitti itsensä sille. Tällöin kuitenkin hänen isänsä Akastos, jonka palvelija oli hälyttänyt paikalle, päätti lopettaa tämän ja poltatti patsaan ja tyttärensä sille uhraamat lahjat roviolla. Suruissaan Laodameia heittäytyi samaan rovioon ja kuoli itsekin.
Kynnösjärvi

| Kynnösjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hattula
Koordinaatit:  60°55′27″N, 24°08′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Renkajärveen 
Järvinumero:  35.885.1.011
Mittaustietoja
Pinnankorkeus:  121,9 m  
Rantaviiva:  4,498 km  
Pinta-ala:  29,47 ha  
Saaria:  1 
 fiKynnösjärvi 
Kynnösjärvi  on Kanta-Hämeessä Hattulassa Myllykylän lähellä sijaitseva järvi.
Maantietoa

Järven pinta-ala on 29 hehtaaria ja se on 1,2 kilometriä pitkä ja 750 metriä leveä. Järvi sijaitsee aivan Renkajärven kaakkoispäässä sen jatkeena ja sen erottaa siitä alle 30 metriä leveä kannas. Kannasta pitkin kulkee Myllykylästä lounaaseen johtava tie. Kannaksesta kohoaa 15 metrin korkeuteen Visaniemi, jota Kynnösjärvi kiertää U-kirjaimen muotoisena. Visaniemen pohjoisrantaa kutsutaan Salmenhiekaksi ja kannaksen keskellä olevan aukon vieressä on maatalo nimeltään Salmi. Kynnösjärven lounaisrannassa kohoaa 35 metrin korkeuteen Salmenvuori. Järven rantaviivan pituus on 4,5 kilometriä ja sen rannat ovat osittain soistunutta metsämaata. Rannoille on rakennettu kaksi muutakin maataloa ja niiden lisäksi parikymmentä vapaa-ajan asuntoa. Järvessä on yksi saari sen koillispäässä.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Järven vedenpinnan korkeus on 121,9 metriä mpy., mikä on sama kuin Renkajärvellä. Viereisellä Isosuolla on turvetuotantoa ja se on ojitettu Kynnösjärven rannasta. Suon kuivatusvedet on johdettu Kynnösjärveen ja samoin tekevät Salmenvuoren takaa tulevat kuivatusvedet. Kynnösjärven lasku-uoma on kannaksessa oleva salmi tai oja.
Historiaa

Vuoden 1855−1856 Kalmbergin kartastossa järven kohdalla lukee "Kynnyksepärä lahti". Vaikuttaa siltä,
että Renkajärven vedenpinta on ollut nykyistä korkeammalla ja että kyseinen kynnys viittaisi kannakseen,
joka on ainakin osan ajastaan veden alla. Silloin voidaan ymmärtää nimessä esiintyvää sanaa lahti.
Vuoden 1956 peruskartassa tilanne on toinen. Karttaan on merkitty kannas samanlaisena kuin se on nykykartoissa. Silloin kannaksen ylitti Myllykylästä tuleva tie.
Coronet

Coronet-marsu
Coronet on pitkäkarvainen marsurotu. Sen erottaa pitkän turkin lisäksi marsun otsassa olevasta pyörteestä, eli crestistä, joka on sijoittunut korvien ja silmien väliin. Sen keskiosa on noin neulanpään kokoinen, ja crest on muodoltaan pyöreä.
Historia

Coronet-marsurotu kehitettiin samanaikaisesti Englannissa sekä Yhdysvalloissa 1970-luvulla, kun sheltie ja amerikancrest risteytettiin. American Rabbit Breeders Association tunnusti ensimmäisenä Coronetin marsuroduksi vuonna 1998.
Ulkonäkö

Marsu on rungoltaan lyhyt ja tiivis, ja sen korkein kohta on niska. Pään profiili on kupera. Kaikki värit ja kuviot ovat sallittuja.
Coronetin turkki on tiheä, pitkä ja silkkinen. Tiheys on tasainen koko turkissa. Marsunäyttelyissä turkin tulee olla puhdas ja kammattu, sekä sen tulee antaa eloisa ja joustava vaikutelma. Marsun lanteilta taaksepäin kasvava turkki muodostaa laahuksen, jonka kuuluu olla yhtenäinen sivujen, eli pulisongeista laahuksen alkuun kasvavien karvojen kanssa.
Last Moon

| Last Moon Gackt |
| --- | --- | --- |

Studioalbumin tiedot
 Äänitetty : 2007–2016
 Julkaistu: 27. huhtikuuta 2016
 Tyylilaji: progressiivinen rock, poprock, taiderock
 Levy-yhtiö: G&Lovers
Gacktin muut julkaisut
| Mysteries of Yoshitsune I&II 2014 | Last Moon 2016 |   |
Singlet albumilta Last Moon
 ”Returner (Yami no Shūen)” Julkaistu: 20. kesäkuuta 2007  ”Setsugekka (The End of Silence)/Zan” Julkaistu: 9. joulukuuta 2009  ”P.S. I Love U” Julkaistu: 12. helmikuuta 2014  ”Akatsukizukuyo (Day Breakers)” Julkaistu: 1. lokakuuta 2014  ”Arrow” Julkaistu: 7. lokakuuta 2015  ”Kimi Dake no Boku de Iru Kara” Julkaistu: 23. marraskuuta 2016
Last Moon on japanilaisen rock-muusikko Gacktin kahdeksas studioalbumi. Se julkaistiin 27. huhtikuuta 2016.
Kappaleet

Arrow – 5.44
Hana mo Chiyu – 3.25
Returner – 4.21
Ride Or Die – 3.29
Day Breakers – 5.55
Zan – 4.37
Kugutsu ga Gotoku – 4.01
One More Kiss – 4.03
WooHa Baby!! – 3.50
Koi no Friday – 4.27
Kimi Dake no Boku de Iru Kara – 5.00
P.S. I Love You – 6.01
Setsugekka – 6.42
Last Night in Miami

| ”Last Night in Miami” Kat DeLuna |
| --- | --- | --- |

Singlen tiedot
 Julkaistu: 17. toukokuuta 2019
 Formaatti: digitaalinen lataus, suoratoisto
 Tyylilaji: pop
 Kesto: 02.59
 Levy-yhtiö: Cape Republic Records
Kat DeLunan muut singlet
| ”Nueva Actitud” 2018 | ”Last Night in Miami” 2019 | ”Only One” 2019 |
Last Night in Miami on yhdysvaltalaisen laulaja-lauluntekijä Kat DeLunan musiikkikappale. Sen julkaisi Cape Republic Records digitaalisesti ladattavana ja suoratoistettavana singlenä 17. toukokuuta 2019. "Last Night in Miami" on lajityypiltään pop-kappale, jonka sanat kuvastavat Miamille tyypillistä yöelämää. Kappaleen musiikkivideo julkaistiin DeLunan YouTube-kanavalla vuorokausi ennen singlejulkaisua. Videolla nähdään DeLuna sekä hänen ystävänsä viettämässä hyvää yhteistä aikaa Miamin kaduilla, rannoilla ja klubeilla. "Last Night in Miami" ei ole päässyt julkaisunsa jälkeen lainkaan listoille.
Kappalelista

Digitaalinen lataus
Last Night in Miami - 2:59
Lawrence Donald Soens

Lawrence Donald Soens (26. elokuuta 1926 Iowa City – 1. marraskuuta 2021 Sioux City) oli yhdysvaltalainen roomalaiskatolinen piispa. Hänet vihittiin papiksi Davenportin hiippakuntaan 6. toukokuuta 1950. Hänet nimitettiin Sioux Cityn piispaksi 15. kesäkuuta 1983, ja piispaksi vihkiminen seurasi 17. elokuuta. Pääkonsekraattorina toimi James Joseph Byrne, jota avustivat Gerald Francis O'Keefe ja Frank Henry Greteman.
Soens erosi tehtävistään piispana 28. marraskuuta 1998.
Lauri Saari

Lauri Saari -nimisiä tunnettuja henkilöitä on ollut useita:
Lauri Johannes Saari, jääkäri
Lauri Abel Saari, taiteilija
Lauri Valdemar Saari (1893–1988), teollisuusneuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lauri Saari”, voi hakea sivunnimihaulla, laajalla sivunnimihaulla tai tekstihaulla.
Last Night on Earth: Live in Tokyo

| Last Night on Earth: Live in Tokyo Green Day |
| --- | --- | --- |

EP-levyn tiedot
 Äänitetty : 28. toukokuuta 2009, Akasaka BLITZ, Tokio, Japani
 Julkaistu: 11. marraskuuta 2009
 Tyylilaji: pop-punk, punk, vaihtoehtorock
 Kesto: 27.48
 Levy-yhtiö: Reprise, Warner
Green Dayn muut julkaisut
| 21st Century Breakdown 2009 | Last Night on Earth: Live in Tokyo 2009 | Awesome as Fuck 2011 |
Last Night on Earth: Live in Tokyo on Green Dayn live EP Tokiosta 21st Century Breakdown kiertueelta. Se julkaistiin vuonna 2009.
Kappaleet

21st Century Breakdown – 6.16
Know Your Enemy – 3.57 (vain Japani)
Last of the American Girls – 3.54
21 Guns – 5.02
American Eulogy – 3.32
Mass Hysteria
Modern World
Basket Case – 3.03
Geek Stink Breath – 2.04
Green Day
| --- | --- |
Studiolbumit:   39/Smooth  Kerplunk!  Dookie  Insomniac  Nimrod.  Warning:  American Idiot  21st Century Breakdown  ¡Uno!  ¡Dos!  ¡Tré!  Revolution Radio  Father of All Motherfuckers  Saviors 
Kokoelmat:   1,039/Smoothed Out Slappy Hours  International Superhits!  Shenanigans  Greatest Hits  Demolicious 
Livealbumit:  Bullet in a Bible Awesome as Fuck 
EP:t:   1,000 Hours  Slappy  Sweet Children  Bowling Bowling Bowling Parking Parking 
Videografia:   ‘’International Supervideos!’’  ‘’¡Cuatro!’’
Laurent Brossoit

| Laurent Brossoit |
| --- | --- |
 Brossoit vuonna 2016 Bakersfield Condorsin paidassa.
Henkilötiedot
Syntynyt: 23. maaliskuuta 1993 (ikä 31) Port Alberni, Brittiläinen Kolumbia, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  92 kg
Seura
Seura:  Chicago Blackhawks
Sarja:  NHL
Pelinumero:  39
Pelaajaura
Pääsarjaura:  2013–
Aik. seurat:  Edmonton Oil Kings (WHL) Abbotsford Heat (AHL) Alaska Aces (ECHL) Oklahoma City Barons (AHL) Edmonton Oilers (NHL) Bakersfield Condors (AHL) Winnipeg Jets (NHL) Vegas Golden Knights (NHL)
NHL-varaus:  164. varaus, 2011 Calgary Flames
Laurent Brossoit (s. 23. maaliskuuta 1993) on kanadalainen jääkiekkomaalivahti, joka pelaa NHL-joukkue Chicago Blackhawksin organisaatiossa. Hän on Calgary Flamesin kuudennen kierroksen varaus vuodelta 2011.
Pelaajaura

4. huhtikuuta 2013 NHL-joukkue Calgary Flames kiinnitti Brossoitin tulokassopimuksella. Hänet kaupattiin Edmonton Oilersiin 8. marraskuuta 2013. 24. maaliskuuta 2014 30:n ECHL-joukkue Bakersfield Condorsissa ja kahdeksan AHL-joukkue Oklahoma City Baronsissa pelatun ottelun jälkeen Brossoit sai ensimmäisen kutsun NHL-kokoonpanoon Ben Scrivensin varamaalivahdiksi. Viiden Edmonton Oilers -kauden jälkeen Brossoit jäi vapaaksi agentiksi. Hän teki yhden vuoden mittaisen kaksisuuntaisen sopimuksen Winnipeg Jetsin kanssa heinäkuussa 2018. Brossoit on pelannut kaudella 2018–2019 Jetsissä 12 peliä, niistä joukkue voitti kymmenen Brossoitin torjuntaprosentin ollessa 94,3; päästettyjen maalien keskiarvo oli 2,01. Lokakuussa 2020 Brossoit teki yksivuotisen jatkosopimuksen Jetsin kanssa.
Heinäkuussa 2021 Brossoit solmi kahden vuoden ja arvoltaan 4,6 miljoonan dollarin sopimuksen Golden Knightsin kanssa.
Heinäkuussa 2023 Brossoit palasi vapaana agenttina Jetsiin yksivuotisella ja 1,75 miljoonan dollarin arvoisella sopimuksella.
Heinäkuussa 2024 Brossoit teki vapaana agenttina Chicago Blackhawksin kanssa kaksivuotisen ja yhteensä 6,6 miljoonan dollarin arvoisen sopimuksen.
Käännös suomeksi
Lawrence Ati-Zigi

Lawrence Ati-Zigi vuonna 2016.
Lawrence Ati-Zigi (s. 20. marraskuuta 1996 Accra) on ghanalainen jalkapalloilija. Hän on pelipaikaltaan maalivahti. Hän edustaa sveitsiläistä St. Gallenia ja on aiemmin pelannut kotimaansa lisäksi Itävallassa ja Ranskassa. Hän on pelannut Ghanan maajoukkueessa lokakuusta 2017 alkaen.
Ati-Zigi siirtyi Itävaltaan tammikuussa 2015. Hän pelasi 2,5 kauden aikana 33 ottelua 2. Ligassa Red Bull Salzburgin kakkosjoukkueessa FC Lieferingissä. Kesällä 2017 hän siirtyi Ranskaan Sochaux'n joukkueeseen. Hän pelasi 2,5 kauden aikana Ligue 2:ssa 23 ottelua. Tammikuussa 2020 hän siirtyi Sveitsiin St. Galleniin, jossa hän on ollut alusta alkaen ykkösmaalivahti.
Ati-Zigi oli Ghanan alle 20-vuotiaiden maajoukkueen ykkösmaalivahti ikäluokan MM-kilpailuissa 2015. Hän pelasi Ghanan A-maajoukkueessa ensimmäisen kerran lokakuussa 2017. Hän oli varamaalivahtina Afrikan-mestaruuskilpailuissa kesällä 2019 ja tammikuussa 2022. Qatarin MM-kilpailuissa 2022 hän pelasi joukkueensa kaikki kolme ottelua.
Käärmesolmu

| Käärmesolmu> Le Nœud de vipères |
| --- | --- |
 Viidennen painoksen kansi (1969).
Alkuperäisteos
Kirjailija:  François Mauriac
Kieli:  ranska
Genre:  romaani
Kustantaja:  Grasset
Julkaistu:  1932
Sivumäärä:  311
Suomennos
Suomentaja:  Mary Ohlström
Kustantaja:  Gummerus
Julkaistu:  1936
Sivumäärä:  231
Löydä lisää kirjojaKirjallisuuden teemasivulta
Käärmesolmu (Le Nœud de vipères) on François Mauriacin romaani vuodelta 1932. Kirjan on julkaissut Grasset. Sen on suomentanut Mary Ohlström, ja suomennoksen on julkaissut Gummerus vuonna 1936.
Käärmesolmua pidetään usein Mauriacin mestariteoksena. Romaani on avioliittodraama. Tässä kuten muissakin Mauriacin romaaneissa romaanihenkilöt etsivät turhaan rakkautta ihmissuhteissa ja löytävät sen täyttymyksen vasta Jumalan rakkaudesta.
Suomennoksesta on julkaistu viisi painosta, kaksi viimeistä Kompassi-sarjassa. Nobel-palkinto vuonna 1952 herätti Suomessa mielenkiinnon Mauriaciin, ja 16 vuotta aiemmin julkaistu Käärmesolmun suomennos ilmestyi tuolloin kahtena painoksena, kuten ilmestyi uusi painos myös Pyhästä suudelmasta.
Lapasorsat

| Lapasorsat |
| --- | --- |
 Lapasorsa (Spatula clypeata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Lapasorsat Spatula  Boie, 1822
Katso myös
   Lapasorsat Wikispeciesissä   Lapasorsat Commonsissa 
Infobox OKNimi-testi OK: 
Lapasorsat (Spatula) on sorsien heimoon kuuluva lintusuku. Friedrich Boie kuvasi suvun vuonna 1822.
Lajit

Sukuun kuuluu ainakin seuraavat 10 lajia:
Heinätavi (Spatula querquedula)
Pikkutavi (Spatula hottentota)
Ylänkötavi (Spatula puna)
Kalottitavi (Spatula versicolor)
Punatavi (Spatula cyanoptera)
Argentiinanlapasorsa (Spatula platalea)
Sinisiipitavi (Spatula discors)
Kapinlapasorsa (Spatula smithii)
Australianlapasorsa (Spatula rhynchotis)
Lapasorsa (Spatula clypeata)
Aiheesta muualla

Laji.fi: Lapasorsat (Spatula)
BirdLife Suomi: Lintujen suomenkieliset nimet
Käätyviippa

| Käätyviippa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Lari
Heimo::  Pääskykahlaajat Glareolidae
Suku::  Viipat Rhinoptilus
Laji::  africanus
Kaksiosainen nimi
 Rhinoptilus africanus  (Temminck, 1807) 
Katso myös
   Käätyviippa Wikispeciesissä   Käätyviippa Commonsissa 
Infobox OKNimi-testi OK: 
Käätyviippa (Rhinoptilus africanus) on itäafrikkalainen rantalintu. Sen elinympäristö ulottuu Etiopiasta Keniaan, Tansaniaan, Etelä-Afrikkaan ja Angolaan. Lajin holotyypin kuvaili Coenraad Jacob Temminck 1807.
Lauri Tammi

Lauri Tammi (29. elokuuta 1916 Kuusamo – 23. marraskuuta 2016 Kuusamo) oli Kuusamon kunnanjohtaja vuosina 1953–1979.
Tammi aloitti Kuusamon kunnan palveluksessa vuonna 1948. Kunnanjohtajaksi Tammi valittiin kunnansihteerin tehtävästä. Sotilasarvoltaan Tammi oli alikersantti ja toimi jatkosodassa komppanian vääpelinä. Tammi on myös kirjoittanut toisesta maailmansodasta kirjan Sodan monet kasvot.
Lauri Tiainen (valtiopäivämies)

Lauri Tiainen  (14. maaliskuuta 1815 Parikkala – 31. elokuuta 1886 Parikkala) oli suomalainen maanviljelijä ja valtiopäivämies.
Lauri Tiaisen vanhemmat olivat Olli Laurinpoika Tiainen ja Euphemia Jaakontytär Pitkänen ja puoliso Helena Ristontytär Tiainen. Tiainen oli  talonpoikaissäädyssä Käkisalmen keskisen tuomiokunnan edustaja valtiopäivillä 1863–1864. Hän oli valtiopäivillä valtiovarainvaliokunnan ja säätytalovaliokunnan jäsen.
Coronation

| Coronation Damnation |
| --- | --- | --- |

EP-levyn tiedot
 Äänitetty : helmikuussa 1997 PJ Studios
 Julkaistu: 1997
 Tuottaja(t): Robery Hajduk Damnation
 Tyylilaji: death metal
 Kesto: 18.02
 Levy-yhtiö: Last Episode
Damnationin muut julkaisut
| And the Forests Dream Eternally/Forbidden Spaces 1997 | Coronation 1997 | Resist 2000 |
Coronation on puolalaisen death metal -yhtye Damnationin ensimmäinen EP, joka on julkaistu vuonna 1997.
Kappaleet

Coronation – 4.13
Spell Master – 4.50
Sworn to the Darkside – 3.47
The Land of Degradation – 5.12
Kokoonpano

Les – laulu, kitara
Bart – kitara
Nergal – basso
Inferno – rummut
Aiheesta muualla

Coronation Discogsissa. (englanniksi)
Albumi Coronation Encyclopaedia Metallum -sivustolla (englanniksi)
Lapatossu ja Vinski Olympia-kuumeessa

| Lapatossu ja Vinski Olympia-kuumeessa |
| --- | --- |

Ohjaaja:  Yrjö Norta
Käsikirjoittaja:  Valentin
Tuottaja:  T. J. Särkkä
Säveltäjä:  Martti Similä
Kuvaaja:  Theodor Luts
Leikkaaja:  Yrjö Norta
Lavastaja:  Antero Suonio
Pääosat:  Aku Korhonen Kaarlo Kartio Elsa Rantalainen Unto Salminen
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  1939
Kesto:  55 min
Alkuperäiskieli:  suomi
Edeltäjä:  Lapatossu (1937)
Seuraaja:  Tavaratalo Lapatossu ja Vinski (1940)
Aiheesta muualla
IMDb
Elonet
Infobox OKVirheellinen NIMI-arvo: 
Lapatossu ja Vinski Olympia-kuumeessa on Yrjö Nortan ohjaama vuonna 1939 ensi-iltansa saanut suomalainen mustavalkoelokuva.
Lapatossu ja Vinski Olympia-kuumeessa on toinen Lapatossu-elokuva. Sysäyksen elokuvan teolle antoivat olympialaiset, jotka oli määrä pitää Helsingissä vuonna 1940. Kisat kuitenkin peruttiin sodan vuoksi. Elokuva oli Nortan ensimmäinen itsenäinen ohjaus yhdentoista Särkän kanssa tehdyn yhteistyöelokuvan jälkeen. Nimimerkki Valentin teki käsikirjoituksen jo keväällä 1938. Katsojamäärät jäivät vuoden keskitasoon. Elokuva kuvattiin Myllykoskella.
Näyttelijät

| 0 | 1 | 2 |
| --- | --- | --- |
|  Aku Korhonen  | … |  Lapatossu   |
|  Kaarlo Kartio  | … |  Vinski   |
|  Elsa Rantalainen  | … |  Julia Saro   |
|  Unto Salminen  | … |  Aarne Lehti   |
|  Kaarlo Angerkoski  | … |  salapoliisi   |
|  Laila Rihte  | … |  Raili Saro   |
|  Jorma Nortimo  | … |  konttoripäällikkö Urho Karhi   |
|  Antero Suonio  | … |  tehtailija Aukusti Saro   |
|  Väinö Hellén  | … |  varas   |
|  Lilli Suonpää  | … |  Laaksoska, vuokraemäntä   |
|  Tuire Orri  | … |  konttorityttö   |
|  Lauri Korpela  | … |  väkeä ruokalassa   |
|  Olavi Saarinen  | … |  väkeä ruokalassa   |
|  Eino Salmi  | … |  väkeä ruokalassa   |
|  Veikko Linna  | … |  työmies Jussi Lahtinen   |
|  Viljo Lampela  | … |  lähettäjä   |
|  Väinö Suonpää  | … |  valokuvaaja   |
|  Hulda Keskinen  | … |     |
|  Maija-Liisa Pohjola  | … |     |
|  Toivo Suonpää  | … |     |
Arviot

Aikalaisarviossaan Salama Simonen (Uusi Suomi) kertoi, että käsikirjoitus olisi alkujaan tarkoittanut hiljaista rauhallista kansankomediaa, jollaisessa Lapatossu olisi ollut paremmin omiaan, mutta välikäsien kautta kulkenut käsikirjoitus oli sitten tuottanut tulokseksi farssin. Samasta asiasta huomautti myös Toini Aaltonen (Suomen Sosialidemokraatti). Aku Korhonen sai kuitenkin yksimielistä kiitosta.
Myöhemmässä arviossa elokuvaa on luonnehdittu hölmöläisfarssiksi, jossa päähenkilöiden urheilumenestys perustuu huijaukseen. Kisaaja (Aku Korhonen) ja hänen adjutanttinsa (Kaarlo Kartio) ovat kuitenkin vekkuleita parhaasta päästä.
Lauri Saalasti

Lauri Saalasti (17. huhtikuuta 1903 Mäntyharju – 19. lokakuuta 1978 Savonlinna) oli suomalainen runoilija.
Teoksia

Myrskyn jälkeen.     Tekijä, Kerimäki 1941
Kåge Jehrlander

Karl-Gustaf Adolf "Kåge" Jehrlander (6. marraskuuta 1921 Söderhamn – 20. toukokuuta 2013) oli ruotsalainen oopperalaulaja, äänialaltaan tenori.
Jehrlander teki debyyttinsä vuonna 1958 Passaussa Kustaa III:n roolissa Naamiohuveissa. Vuosina 1962–1977 hän oli kiinnitettynä Ruotsin kuninkaalliseen oopperaan, jossa teki ensiesiintymisensä Don Ottavion roolissa Don Giovannissa. Jehrlanderin muihin rooleihin kuuluivat muiden muassa Loge (Reininkulta), Herttua (Rigoletto), Tamino ja Monostatos (Taikahuilu) sekä Hoffmann (Hoffmannin kertomukset). Vuonna 1964 Jehrlander esiintyi Columbelin roolissa Lars Johan Werlen oopperan Drömmen om Thérèse kantaesityksessä. Hän teki vierailevia esiintymisiä Ranskassa ja Sveitsissä. Hän teki esiintymisen myös vuoden 1953 elokuvassa Dumbom.
Jehrlander esiintyi solistina vielä vuodenvaihteessa 2012–2013. Hän kuoli toukokuussa 2013 asuttuaan jonkin aikaa Karlshamnissa.
Laulusirkut

| Laulusirkut |
| --- | --- |
 Laulusirkku
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkulit Passerellidae
Suku::  Laulusirkut Melospiza  Baird, 1858
Katso myös
   Laulusirkut Wikispeciesissä   Laulusirkut Commonsissa 
Infobox OKNimi-testi OK: 
Laulusirkut (Melospiza) on sirkkulien heimoon kuuluva varpuslintusuku. Siihen kuuluu kolme lajia.
Lajit

Laulusirkku Melospiza melodia
Rämesirkku Melospiza lincolnii
Kaislasirkku Melospiza georgiana